Një restorant në Bruklin ofron trajnime për refugjatët
Disa nga refugjatët e trajnuar në restorantin “Emma’s Torch” tashmë kanë gjetur vende pune në resorante të tjera në Nju Jork
Shtetet e Bashkuara pranuan afër 100,000 refugjatë dhe azilantë në vend gjatë vitit të fundit fiskal. Krahasuar me emigrantët e tjerë, refugjatët dhe azilantët shpesh kanë nevojë për më shumë ndihmë për një fillim të ri në vend. Në Bruklin të Nju Jorkut një restorant po i ndihmon ata në një mënyrë shumë praktike. “Emma’s Torch” është një restorant lokal që ndodhet në lagjen Red Hook në Brooklyn të Nju Jorkut. Në fundjavë, restoranti ofron ushqime popullore të mëngjesit. Ndërsa shumë restorante në Brooklyn ofrojnë menu të ngjashme, në restorantin “Emma’s Torch” ushqimi përgatitet nga refugjatët dhe të mbijetuarit e trafikimit njerëzor. , thotë Kerry Broodie, pronare e restorantit “Emma’s Torch”. Claudine dikur ishte aktiviste për të drejtat e grave në Burkina Faso dhe mori azil politik në Shtetet e Bashkuara në vitin 2014. Ajo hyri në programin e trajnimit përmes një grupi ndërkombëtar të të drejtave të njeriut, Komitetit Ndërkombëtar të Shpëtimit. Trajnimi bëhet në ditën e premte dhe të dielën. Për 8 javë, pjesëmarrësit marrin pjesë në të gjitha aspektet e përgatitjes së ushqimit sipas udhëzimeve të një kuzhinieri profesionist. Brenda katër muajve të fundit, tetë pjesëmarrës janë diplomuar nga programi dhe dy prej tyre kanë gjetur punë me orar të plotë në restorante cilësore në qytet. , thotë Kerry Broodie, pronare e restorantit “Emma’s Torch”. Zonja Brodie shpreson ta zhvendosë restorantin në një lokal më të madh dhe ndoshta do të hapë restorante të ngjashme në Nju Jork ose në qytete të tjera. Ajo gjithashtu është duke bërë plane për të trajnuar së paku 50 refugjatë gjatë vitit të ardhshëm. Claudine do ta përfundojë programin pas një jave. Ajo ka plane për të ardhmen. thotë ajo.